Bestuurder in swembad ná motor deur muur barsIn ŉ video van die voorval op sosiale media is dit duidelik hoe die motor teen ŉ hengse spoed deur die grensmuur bars [Foto: Port Elizabeth Traffic Updates. Facebook] In ŉ video van die voorval op sosiale media is dit duidelik hoe die motor teen ŉ hengse spoed deur die grensmuur bars en die bestuurder uit die voertuig geslinger word en in die swembad beland. Die video wys hoe die motor op sy kant op die rand van die swembad tot stilstand kom. Toetse deur die polisie wys ook die man het nie onder die invloed van drank bestuur nie. Port Elizabeth Traffic Updates het in ŉ inskrywing op Facebook gesê die huiseienaar het die bestuurder daarna uit die swembad gehelp. Die bestuurder het nie ernstige beserings opgedoen nie [Foto: Port Elizabeth Traffic Updates, Facebook] Volgens die inskrywing het die motor op die N2 in Blouwaterbaai gery toe die ongeluk plaasgevind het. Kapt. André Beetge, polisiewoordvoerder, het aan Maroela Media bevestig geen saak word ondersoek nie. “Daar is nie ŉ saak van roekelose of dronkbestuur aanhangig gemaak nie nadat polisielede op die toneel was en die bestuurder vir dronkbestuur getoets het,” het Beetge gesê. Port Elizabeth Traffic Updates ❗❗Accident Alert❗❗This morning a vehicle left the N2 Bluewater Bay – Reports from emergency services that were on scene, driver was luckily to be alive and was transported to nearest hospital with no life threatening injuries – Driver was flung from the vehicle and landed in the pool where home owner assisted in pulling him/her out… ☎️ 082 773 9761 Posted by Port Elizabeth Traffic Updates on Sunday, March 27, 2022